**יעקב אסרף** (נולד ב־26 ביולי 1984) הוא מוזיקאי, במאי, יוצר ופעיל חברתי ישראלי.

במהלך מלחמת חרבות ברזל מופיע ומנגן יחד עם חנן בן ארי בהתנדבות לבסיסי חיילים פצועים בבתי חולים, הלוויות, ואפילו חתונות של חילים בבסיסים תוך כדי לחימה ולעיתים הופיעו תחת אש חיה.

בשנת 2023 עשה היסטוריה ישראלית כאשר היה בימאי המופע בקונספט "אלול" של ישי ריבו במדיסון סקוור גארדן בניו יורק , ההופעה הישראלית הראשונה בסדר גודל כזה בניו יורק. המופע עלה גם בארץ מספר פעמים, אמפי קיסריה בריכת הסולטן ובמקומות נוספים.↵מאז תחילת השנה הלועזית משמש כמנהל אומנותי של הזמר עקיבא (זמר)

בשנת 2020, הפיק מוזיקלית, ניגן וביים וידאו קליפים לשירים מוכרים בעיבודים חדשים, בפרויקט ייחודי בשם "זה הזמן לסלוח" עבור מקור ראשון. ביניהם: "הרני" בביצועם של אביתר בנאי ורביד פלוטניק שנכנס לפלייליסט של גלגלצ, "זה הזמן לסלוח" בביצועם של יובל דיין ושי צברי, "שער הרחמים" בביצועם של שולי רנד וכנסיית השכל. 

מאז שנת 2019, מפיק ומביים אסרף את פסטיבל "צמאה" בבנייני האומה שבירושלים,סדרת מופעים שנמשכים כשבוע ימים ומציינים את חג הגאולה של החסידות ומושך אליו קהל של כ־60,000 איש מדי שנה. כמו כן הוא הבמאי של "נפשו קשורה בנפשו" - הטקס הרשמי לזכר חללי המסלולים החרדים. 

בשנת 2015, שידר עם בן ארי ורובין תוכנית רדיו שבועית ב־106.5 FM בשם "מתבגרים ברדיו", מאז אותה השנה הוא משמש כמנהל מוזיקלי וגיטריסט של חנן בן ארי.

אסרף הפיק קליפי מילים רבים, בהם שיריו של חנן בן ארי "החיים שלנו תותים", "אמא אם הייתי" ו"שמש". כמו כן הפיק את "הזמן שלנו" של עדן בן זקן ואיתי לוי, "בין השמשות" של נינט טייב ומוש בן ארי, "נחכה לך" של נתן גושן וישי ריבו, "תמיד אותו דבר" של עמיר בניון ועוד.

שימש כמנהל המוזיקלי והגיטריסט של המופע "מתבגרים" אותו הריץ יחד עם חנן בן ארי וניר רובין. 

כבר בשנת 2008 החל לעסוק בבימוי ובעריכה. יחד עם אשתו הודיה הקים את סטודיו "סולם יעקב", המתמחה בהפקות וידאו שונות ביניהם קליפ המעליות לשיר "אם תרצי" של חנן בן ארי, בו כיכב בעצמו, "אלוף העולם (שיר) - של חנן בן ארי, "סיבת הסיבות" – של ישי ריבו, "פשוטים" של עקיבא (זמר) "שני ילדים בעולם" של נתן גושן ומוצרים גרפיים (עטיפות לסינגלים ואלבומים) לזמרים רבים כמו אביב אלוש, רבקה זוהר, שולי רנד, מוש בן ארי ועוד .

את צעדיו הראשונים בעולם המוזיקה, החל כבר בשנת 2001 אז ניגן כבסיסט בלהקות הרוק "עזובי הקיר" ו"ארל גריי", ובשנת 2006, הקים את להקת החתונות "ארמונ-יה" הלהקה הופיעה בכ־1500 חתונות והייתה מהמובילות בציבור הדתי. בשנת 2009 הפיק את האלבום "השמיעיני".

בשנת 2005, התחתן יעקב עם הודיה והחל לעבוד כרכז צוות הדרכה לנוער בסיכון ב"זולה של חצרוני" המשמש מקום מפלט לנוער במצוקה עד שנת 2010.↵בשנת 2009, חזר לישיבת פדואל בתור רב – מחנך, תוך כדי עבודתו בישיבה כר"מ של שנה א' למד תעודת הוראה במכללת אוהל רבקה. בין השנים 2010–2012, שימש כמחנך ומגיש לבגרות בגמרא בתיכון "אדר" (שם פגש את חנן בן ארי).

ביוגרפיה
--------

אסרף, נולד בנתניה ליוסף, מנהל מחלקה דתית בוועד הפועל וסגן ראש המועצה הדתית נתניה ואסתר אשת חינוך.

בין השנים 2002–2005, שירת בצה"ל כלוחם בגולני תוך כדי מסלול ההסדר בישיבת פדואל.

אסרף נשוי להודיה איתה הוא מנהל את סטודיו "סולם יעקב", לזוג 8 ילדים והם מתגוררים בפדואל.

ראו גם
------

* חנן בן ארי

קישורים חיצוניים
----------------

* יעקב אסרף, ברשת החברתית פייסבוק
* זה להיט כך תרקדו לצלילי אחד הניגונים החסידיים המפורסמים ביותר, באתר ישראל היום
* קליפ ההופעה: ישי ריבו ב'כתר מלוכה', באתר כל הזמן
* דתל"ש לשעבר - סיפורו של יעקב אסרף, סרטון בערוץ "רגע של חכמה", באתר יוטיוב (אורך: 04:40)
* יעקב אסרף - תגית באתר סרוגים
* יעקב אסרף - תגית באתר ערוץ 7
* אתר למנויים בלבד בן שלו, בין שלמה ארצי לרב קרליבך: איך נהפך חנן בן ארי לסופרסטאר ישראלי?, באתר הארץ, 14 באפריל 2022

הערות שוליים
------------

1. ↑  הידיים ידי יעקב, באתר קרוב אליך, ‏2022-06-09
2. ↑  רבקי גולדפינגר, עניין אישי והפעם עם יעקב אסרף, באתר ערוץ 7, ‏2021-03-25
3. ↑  אודליה ארביב, יעקב אסרף - האיש והגיטרה, באתר תרבוש אתר תרבות ופנאי לציבור הדתי, ‏2017-08-20
4. ↑  על הסרטון ראו: דתל"ש לשעבר: סיפורו של יעקב אסרף, באתר ערוץ 7, 21 בספטמבר 2022

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 60148035785587971065
* WorldCat (עם VIAF): 60148035785587971065

 |